Volkswagen Passat

**Volkswagen Passat** on Volkswageni suur keskklassi sõiduauto, mida on toodetud eri tüüpi keredega. Praegu on saadaval sedaan ja universaal (Variant), aga Passatist on olnud saadaval ka kupee (CC) ja kaheukselised sedaanid ja luukpärad. Passatit on toodetud kaheksa põlvkonda. 

Eestis on Volkswagen Passati omanikke tuhande elaniku kohta enim Põlva ja Võru maakonnas.

## Passat B1 (1973)
Esimese põlvkonna Passat avalikustati 1973. aastal ning tehniliselt oli tegu Audi 80 sedaaniga. Keretüübid olid kahe- ja neljaukselised laugpära-sedaanid ning nende kolme- ja viieukselised versioonid. 

Viieukseline universaalkere Variant lisati valikusse 1974. aastal.


Fail:12-01-03-autostadtl-by-RalfR-65.jpg|Passat B1 luukpära
Fail:Passat Facelift.jpg|Passat B1 Variant


## Passat B2 (1981)
2. põlvkonna Passat avalikustati 1981. aastal.

Fail:Volkswagen Passat B2 CH.jpg|Passat B2 luukpära
Fail:SeveQ32B.jpg|Passat B2 Variant


## Passat B3 (1988)
Kolmanda põlvkonna Passatit tutvustati Euroopas 1988. aasta märtsis. 

Fail:'90-'93 Volkswagen Passat Sedan.jpg|Passat B3 sedaan
Fail:Vw passat b3 h sst.jpg|Passat B3 Variant


## Passat B4 (1993)
Vaatamata sellele, et 1993. aastal esitletud Passat B4 erines oluliselt oma eelkäijast Passat B3-st, oli tegu siiski põhjaliku mudeliuuendusega: eelmisest mudelist jäid kasutusele ainult katuseosa ja klaasid, kõik muud keredetailid said uue välimuse.

Fail:VW Passat (46339549034).jpg|Passat B4 sedaan
Fail:Volkswagen Passat.jpg|Passat B4 sedaan
Fail:VW Passat rear 20071204.jpg|Passat B4 sedaan
Fail:VW Passat break (31719572877).jpg|Passat B4 Variant


## Passat B5 (1996)
Uut Passatit tutvustati Euroopas 1996. aastal. See oli ehitatud kaks aastat varem esitletud Typ 8D mudelitähist kandva Audi A4-ga samale platvormile. 

Mudeliuuendus tehti Passatile 2001. aastal (Passat B5.5), mille käigus lisati mootorivalikusse esimest korda 4,0-liitrine W8-mootor. Selle mootoriga Passati tootmine lõppes 2004. aastal.

Fail:1998-2001 Volkswagen Passat (3B) 1.8 T sedan (2010-07-11).jpg|Passat B5 sedaan
Fail:1998-2001 Volkswagen Passat (3B) V6 station wagon (2010-07-19) 01.jpg|Passat B5 Variant
Fail:VW Passat B5.jpg|Passat B5.5 sedaan
Fail:VW Passat Variant B5 Facelift front.jpg|Passat B5.5 Variant
Fail:Volkswagen Passat TDI Wagon B5.5.JPG|Passat B5.5 Variant


## Passat B6 (2005)
Passat B6 esitleti 2005. aasta Genfi autonäitusel ning Euroopas jõudis see müügile sama aasta suvel. 

Erinevalt oma eelkäijast ei kasutanud Passat B6 enam Audi A4-ga sama platvormi ning kasutusele võeti muudetud kujul 5. põlvkonna VW Golfi PQ35 platvorm ning Passat B6 sai seetõttu nüüd ka ristiasetusega mootori.

### Passat CC

2008. aasta jaanuaris esitleti Detroiti autonäitusel Passati sportlikuma välimusega ja kupeelikuma kerejoonega mudelit Passat CC, mille nimeks sai hiljem lihtsalt Volkswagen CC. Mudeliuuendust esitleti 2012. aasta alguses. CC tootmine lõppes 2017. aastal ning selle asendajaks sai Volkswagen Arteon. 

Fail:06-VW-Passat.jpg|Passat B6 sedaan
Fail:'08 Volkswagen Passat Wagon (Montreal).jpg|Passat B6 Variant
Fail:VW Passat CC front 20090608.jpg|Passat CC
Fail:VW Passat CC rear 20080809.jpg|Passat CC


## Passat B7 (2010)
Ka B7 oli tegelikult B6 mudeliuuendus ning seda esitleti 2010. aasta septembris toimunud Pariisi autonäitusel.


Fail:2012-03-07 Motorshow Geneva 4559.JPG|Passat B7 sedaan
Fail:2011 Volkswagen Passat (3C) 118TSI station wagon (2011-04-22).jpg|7. põlvkonna Variant


### Passat Alltrack
B7 Passatist valmis ka maastikuautolikuma välimusega Passat Alltrack, mida esitleti 2010. aasta Tokyo autonäitusel. Sellega sooviti täita tühimikku maasturite ja sõiduautode vahel. 

Passat Alltrackil on ka kõrgem kliirens: tavamudeli 135 mm asemel 165 mm.

## Passat B8 (2015)
8. põlvkonda (tähistatud ka kui B8 ja *Typ* 3G) esitleti 2014. aasta lõpus. Mudelivahetus toimus nii vara, kuna Volkswagen tahab ka Passati juures kasutama hakata platvormi MQB. See platvorm on väga mitmekülgselt muudetav, seega on uus mudel isegi sama pikk kui eelkäija. Mootorivalik on tuttav Golfilt ning keretüübid on sedaan ja universaal. Mudelid CC ja Alltrack valmisid pisut hiljem ning alguses pakuti uue Passati kõrval nende vanu versioone. 

2019. aastal sai Passat B8 mudeliuuenduse, mille käigus muudeti veidi auto välimust, salongi ja mootorivalikut. 

### Passat GTE
8. põlvkonna Passatist valmistati ka pistikuhübriid, mille nimeks Passat GTE. 


Fail:VW Passat B8 Limousine 2.0 TDI Highline.JPG|Passat B8 sedaan
Fail:Volkswagen Passat BlueMotion bij Kerkrade.jpg|Passat B8 Variant


## Viited